Andrey Karpovich. Andrei Vladimirovich Karpovich () (1981-yil 18-yanvarda tugʻilgan) — qozogʻistonlik futbol murabbiyi va sobiq futbolchi, hozirda „Aktobe“ klubida murabbiylik bilan shugʻullanmoqda. Xalqaro maydonda Qozogʻiston terma jamoasi sharafini himoya qilgan. Faoliyati. Klub. Karpovich oʻz faoliyatini tugʻilib oʻsgan Semey shahrida mahalliy „Elimay“ klubida boshlagan. Mahalliy klubda oʻzini koʻrsatgandan soʻng karpov bir qator nomdor jamoalarda oʻynagan. shundan soʻng nihoyat, 2007-yilda Rossiya Premyer Ligasining „Dinamo Moskva“ jamoasi bilan shartnoma imzolagan. 2009-yilning fevral oyida u Qozogʻiston Premyer ligasining „Lokomotiv Astana“ jamoasi bilan shartnmoa imzolagan va jamoa tarkibiga borib qoʻshilgan. Xalqaro faoliyati. Karpovich Qozogʻiston UEFA chempionatiga qoʻshilganidan soʻng Qozogʻiston terma jamoasi tarkibida maydonga tusha boshlagan. Karpovich Qozogʻistonning UEFA chempionatlari tarixidagi ilk goliga mualliflik qilgan. Oʻyin 2006-yilgi Jahon chempionati saralash bosqichida Ukrainaga qarshi boʻlib oʻtgan. Karpov Futbol boʻyicha Qozogʻiston terma jamoasi safida jami 49 ta xalqaro oʻyinda maydonga tushgan. Murabbiylik faoliyati. 2018-yilning 15-oktyabr kuni Karlos Alos oʻzaro kelishuvga koʻra ketganidan soʻng, Karpovich "Qayrat" klubiga vaqtinchalik murabbiy etib tayinlangan va oʻzining taktikalari bilan jamoani yuqori pogʻonolarga koʻtarishga harakat qilgan. Klubga yangi murabbiy tayinlangach Karpovich vazifasidan ozod etilgan. 2019-yil 3-yanvar kuni Karpovich Qozogʻiston Premyer-ligasining 2019-yilgi mavsumi uchun „Oqjetpes“ klubi bosh murabbiyi sifatida eʼlon qilingan. „Oqjetpes“ jamoasidagi muvaffaqiyatli mavsumidan soʻng Karpovich Qozogʻiston grandlarining eʼtiborini oʻziga tortgan. Karpovich yangi mavsumda Aktobe jamoasi bilan shartnoma imzolagan va ularning murabbiyi sifatida ish boshlagan. Karpov ayni damda ham Aktobe jamoasini boshqarib kelmoqda.